《甲子岁元日呈郑侍御明府》
唐代·权德舆

万里烟尘合，秦吴遂渺然。无人来上国，洒泪向新年。

世故看风叶，生涯寄海田。屠苏聊一醉，犹赖主人贤。

作者简介：权德舆（759年－818年）， 字载之。天水略阳（今甘肃秦安东北）人，后徙居润州丹徒（今江苏镇江）。唐朝文学家、宰相，起居舍人权皋之子。权德舆掌诰九年，三知贡举，位历卿相，在贞元、元和年间名重一时。